open-index/open-wikipedia-markdown huggingface dataset:
செந்தலைப் பூங்குருவி

**செந்தலைப் பூங்குருவி** (*Orange-headed thrush*) இது தென்கிழக்காசியாவின் இந்தியத் துணைக்கண்டங்களில் அமைந்துள்ள நாடுகளில் காணப்படும் பறவை இனமாகும். இது குருவியினம் (Passerine) என்ற குடும்பத்தைச் சார்ந்தது ஆகும். இப்பறவையின் இறகு ஈப்பிடிப்பான் பறவையைப்போல் குட்டையாகக் காணப்படுகிறது. தமிழ்நாட்டின் மாவட்டமான ஈரோடு மாவட்டத்தின் தமிழக எல்லையும் கர்நாடக எல்லையும் சேரும் மேற்குத் தொடர்ச்சி மலையின் சோலைக்காடுகளின் காணப்படுகிறன. மேலும் இப்பறவையினம் வங்காளதேசம், இலங்கை, தாய்லாந்து, இலாவோசு, கம்போடியா, ஆங்காங், மற்றும் அந்தமான் நிக்கோபார் தீவுகள் போன்ற இடங்களிலும் காணப்படுகின்றன.

## மேற்கோள்கள்

பகுப்பு:தீவாய்ப்பு கவலை குறைந்த இனங்கள்
பகுப்பு:குருவிகள்
பகுப்பு:தமிழ்நாட்டில் காணப்படும் பறவைகள்
பந்திகுறி

**பந்திகுறி** (Panthiguri) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம்,  வேப்பனப்பள்ளி ஊராட்சி ஒன்றியம், மாதேப்பட்டி ஊராட்சிக்கு உட்பட்ட  ஒரு சிற்றூர் ஆகும். இந்த ஊரானது 700 ஆண்டுகளுக்கு முன்பு *பன்றிகுறுக்கி* என்ற பெயரில் அழைக்கப்பட்டதாக இந்த ஊருக்கு அருகில் பாறைமேல் உள்ள கல்வெட்டால் அறியப்படுகிறது.மேலும் இந்த ஊரில் நிறைய நடுகற்கள் கண்டறியப்பட்டுள்ளன. மேலும் அக்காலத்தில் இங்கு ஒரு இரும்பாலை செயல்பட்டதாக ஆய்வாளர்கள் கண்டறிந்துள்ளனர்.

## மேற்கோள்கள்

## வெளி இணைப்புகள்
* யூடியூபில்; பந்திகுறி நடுகற்கள்
* யூடியூபில்; பந்திகுறி உருக்காலை

பகுப்பு:கிருஷ்ணகிரி மாவட்டத்திலுள்ள கிராமங்கள்
சிடெரோகெல்

**சிடெரோகெல்** (*Siderogel*) என்பது இரும்பு(III) ஆக்சைடு-ஐதராக்சைடு (FeO(OH)) என்ற வேதிச் சேர்மத்தைக் கொண்டுள்ள ஒரு புறவேற்றுமை வடிவ கனிமப்போலியாகும். லைமோனைட்டு, கோயீத்தைட்டு போன்று அதே வேதிச் சேர்மத்தைப் பெற்று; அல்லது அதே FeO(OH)•nH2O என்ற பொதுவாய்ப்பாட்டில் அமைந்த ஒரு நீரேற்றாக இது இருக்கலாம். 

கருப்பு, பழுப்பு, அல்லது செம்-பழுப்பு நிறத்துடன் பெரும்பாலும் கண்ணாடி போல ஒளிகசியும் கனிமமாக இது விவரிக்கப்படுகிறது. சல்பைடு தாதுக்களின் காலநிலை மாற்றம் மற்றும் ஆக்சிசனேற்ற விளைவால் தோன்றிய கோசான் வகை கனிமங்கட்டியாகவும் இது இருக்கலாம். 
சிடெரோகெல் ஒரு கனிம வகையென்று அனைத்துலக கனிமவியல் நிறுவனம் அதிகாரப்புர்வமாக அங்கீகரிக்கவில்லை.

## தோற்றம்
காவா மற்றும் புரூகர்சு, காத்தலோனியா தளங்கள் உட்பட ஐரோப்பாவிலும் ஆசியாவிலும் ஒரு சில இடங்களில் சிடெரோகெல் கிடைப்பதாக  பதிவாகியுள்ளது;. 

கோடோசு, அரகோன் சுரங்கத்திலும்;, செருமனியின் மெண்டனுக்கும் எமருக்கும் இடையிலுள்ள பெக்கி ஒயிசு சுரங்கத்திலும்;, சீனாவின் கெய்ச்சு மாகாணம் காசோங் படிவுகளிலும் கூட சிடெரோகெல் கிடைப்பதாக கூறப்படுகிறது. 
 
## மேற்கோள்கள்

பகுப்பு:ஆக்சைடு கனிமங்கள்
எஸ். ஆர். எம் வள்ளியம்மை பொறியியல் கல்லூரி

**எஸ்.ஆர்.எம் வள்ளியம்மை பொறியியல் கல்லூரி** (*SRM Valliammai Engineering College*) என்பது தமிழ்நாட்டின் காட்டங்குளத்தூரில் அமைந்துள்ள **ஒரு தன்னாட்சி பொறியியல் கல்வி நிறுவனம்** ஆகும். இக்கல்லூரி **அண்ணா பல்கலைக்கழகத்தின் இணைவுக்கல்லூரிகளில்** ஒன்றாகும். இது 1999 செப்டம்பர் 9 இல் நிறுவப்பட்டது. இது 29,000 சதுர மீட்டர் பரப்பளவில் பத்து மாடி கட்டட வளாகத்தில்  செயல்படுகிறது. எஸ்.ஆர்.எம் வள்ளியம்மை பொறியியல் கல்லூரி, எஸ். ஆர். எம் கல்விக்குழுமத்தில் உள்ள ஒரு நிறுவனமாகும். இது வள்ளியம்மை சங்கத்தால் நடத்தப்படுகிறது. வள்ளியம்மை சங்கமானது கல்வியாளர் **[[தாண்டவராயபுரம் ராமசாமி பச்சமுத்து|டாக்டர் தா. இரா. பாரிவேந்தரால்]]** அவரது தாயார் வள்ளியம்மை பெயரால் நிறுவப்பட்டது. இக்கல்லூரியானது டியுவி ரைன்லாண்டிலிருந்து ஐஎஸ்ஓ 9001: 2015  சான்றிதழ் பெற்றது.

## வளாகத்தின் அமைவிடம்
இந்த கல்லூரி தாம்பரம் மற்றும் செங்கல்பட்டு இடையே தே.நெ 45 ஐ ஒட்டி அமைந்துள்ளது. இது சென்னையின் பொத்தேரி ( காட்டங்குளத்தூர்), எஸ்.ஆர்.எம் பல்கலைக்கழகத்தை ஒட்டிய வளாகமாகும். 

## நிருவாகம்
இந்த கல்லூரியின் தலைவராக **திரு.ரவி பச்சமுத்து** அவர்களும், தலைவராக **திரு. பி. சத்தியநாராயணன்** அவர்களும், தாளாளராக **திருமதி பத்மபிரியா** அவர்களும்,முதல்வராக **முனைவர் பா. சிதம்பர ராஜனும்**, துணை முதல்வராக **முனைவர் மா. முருகனும்** இருந்து நிருவகிக்கின்றனர். நிறுவனர் மற்றும் தலைவரான **முனைவர் தா. இரா. பாரிவேந்தர்** இவர்களுக்கு வழிகாட்டியாக உள்ளார். 

## மேலாண்மை மற்றும் பாடப்பிரிவுகள்
இக்கல்லூரி வளாகமானது  பரப்பளவில் நிறுவப்பட்டுள்ளது     256 சதுர மீட்டரில்  வகுப்பறைகள்,   5061 சதுர மீட்டர் பரப்பளவில் 50 ஆய்வகங்கள் போன்றவற்றுடன் உள்ளது. மேலும்  முழுமையாக நவீனமயமாக்கப்பட்ட உபகரணங்கள் மற்றும் சுமார் 1300 கணினிகள் மூலமாக மூலம் தற்போதைய வேலைத் தேவைகளுக்கு பயிற்சி அளிக்கக் கூடியதாக உள்ளது.  

இங்கு **இளநிலை பொறியியல் படிப்புகளா**க மின்னணுவியல் தொடர்பியல் பொறியியல் , கணினி அறிவியல்  பொறியியல், மின்னியல் மற்றும் மின்னணுவியல் பொறியியல் , மின்னணு மற்றும் கருவியியல் பொறியியல், தகவல் தொழில்நுட்பம், இயந்திரப் பொறியியல், குடிசார் பொறியியல்,இணைய பாதுகாப்பு, வேளாண்மை பொறியியல்,  மருத்துவ மின்னணுவியல் மற்றும் செயற்கை நுண்ணறிவு மற்றும் தரவு அறிவியல்  ஆகிய பாடப்பிரிவுகளில் பட்டப்படிப்புகள் வழங்கப்படுகிறது.  

மேலும் **முதுநிலை பொறியியல் படிப்புகளாக**  எம்.இ-கணினி அறிவியல் மற்றும் பொறியியல், எம்இ - ஆற்றல் அமைப்பு பொறியியல், எம்.இ - கட்டமைப்புப் பொறியியல், எம்.இ - தொழில் பாதுகாப்பு பொறியியல்,எம்.இ- தகவல் தொடர் அமைப்பு,எம்.டெக்-தரவு அறிவியல்,எம்.இ-கட்டுப்பாடு மற்றும் அளவுக் கருவியியல் பொறியியல்  மற்றும் முதுநிலை வணிக மேலாண்மை (எம்பிஏ) ஆகிய படிப்புகள் வழங்கப்படுகின்றன.  

ஆண்டுக்கு புதிதாக 324 மாணவர்களை சேர்த்துக் கொள்ளக்ககூடியதாக, சுமார் 300 ஆசிரியர் போன்ற ஊழியர்களைக் கொண்டதாக உள்ள இக்கல்லூரியியல், சுமார் 4200 மாணவர்கள் பயில்கின்றனர். 

## மேலும் காண்க
* திரு. இராமசாமி நினைவுப் பல்கலைக்கழகம்

## சான்றுகள்

## வெளி இணைப்புகள்

* http://www.valliammai.co.in 
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:சென்னையில் உள்ள பொறியியல் கல்லூரிகள்
பகுப்பு:Coordinates on Wikidata
புற்றனையம்

**புற்றனையம்** அல்லது **குடல் மஞ்சள் கட்டி** (*carcinoid*, **கார்சினாய்ட்** அல்லது *carcinoid tumor*) என்பது மெதுவாக வளரும் புற்றுநோய் ஆகும். நுரையீரலிலும் செரிமான உறுப்புகளிலும் அதிகமாகத் தோன்றுகிறது. வெகு அரிதாகவே தோன்றும் இந்நோய், ஆரம்ப நிலையில் எந்தவித அறிகுறிகளும் வெளியே தெரியாமலே வளரும்.

வளர்ந்த நிலையில் இயக்குநீரைச் சுரக்கும். இதிலிருந்தே இந்நோய் தெரிந்து கொள்ளப்படுகிறது. நுரையீரல் மற்றும் செரிமான மண்டல நோய் 60 வயதினை தாண்டியவர்களிடம் தான் தெரியவருகிறது. முகமும் மார்புப் பகுதியும் சிவந்து காணப்படும். மூச்சு விடுவதில் சிரமம், முக்கிய அறிகறிகளாகும். ஆரம்ப நிலையிலேயே கண்டு அறுவை மருத்துவம் செய்து கொண்டால் நல்ல குணம் பெறலாம். இயக்குநீர் செரடோனின் அதிக அளவில் சுரக்கும். குருதிக் குழல் புடைத்துக் கொண்டிருக்கும்.,

குறைந்த இரத்த அழுத்தம் இதயப் படபடப்பு, மூச்சு விடுவதில் சிரமம் இவையும் சில அறிகுறிகளாகும். பிற நோய்களுக்கு மருத்தும் மேற்கொள்ளும் போது தற்செயலாகவே இந்நோய் கண்டு கொள்ளப்படுகிறது. கணினி தள கதிர்படம் (CT), காந்த ஒத்ததிர்வு படம் (MRI) நோய்காண உதவும்.

## மேற்கோள்கள்

பகுப்பு:புற்றுநோய்கள்
ரைனெர்சோனைட்டு

**ரைனெர்சோனைட்டு** (*Rynersonite*) என்பது Ca(Ta,Nb)2O6)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் ஆக்சைடு கனிமமான ரைனெர்சோனைட்டு செஞ்சாய்சதுர படிகத்திட்டத்தில் படிகமாகிறது. இயற்கையில் இது மந்தமான ஒளி குன்றிய  கனிமமாகவும் , ஒளிகசியும் தன்மையுடன் இழை போலவும் காணப்படுகிறது. பொதுவாக அரை வெண்மை முதல் வெளிர் ரோசா நிறத்தில் காணப்படும் ரைனெர்சோனைட்டு கருங்கல் தீப்பாறைகளில் தோன்றுகிறது. முதன்முதலில் அமெரிக்காவின் கலிபோர்னியா மாநிலம் சான் டீகோ மாகாணத்தில் 1978 ஆம் ஆண்டு கண்டறியப்பட்டது.

கலிபோர்னியாவைத் தவிர்த்து உகாண்டா நாட்டின் கொலராடோ, கம்பாலா பகுதிகளிலும் ரைனெர்சோனைட்டு காணப்படுவதாக அறியப்படுகிறது.

## மேற்கோள்கள்

பகுப்பு:நையோபியம் கனிமங்கள்
பகுப்பு:தாண்டலம் கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஆக்சைடு கனிமங்கள்
திருவாலந்துறை

**திருவாலந்துறை** (Thiruvalandurai) என்பது தமிழ்நாட்டின்,  பெரம்பலூர் மாவட்டம், வேப்பந்தட்டை வட்டத்தில் உள்ள ஒரு சிற்றூர் ஆகும். இந்த ஊரானது திருச்சி – சென்னை தேசிய நெடுஞ்சாலை எண் 45லிருந்து 9 கி.மீ. மேற்கில் வசிஸ்ட நதியின் கரையில் அமைந்துள்ளது. இவ்வூரினை சுற்றி வ. களத்தூர், பசும்பலூர், தைக்கால், அயன் பேரையூர், கீழ் கல்பூண்டி ஆகிய ஊர்கள் அமைந்துள்ளன. 

## மக்கள் வகைப்பாடு
இந்த ஊரானது மாவட்டத்தின் தலைநகரான பெரம்பலூரில் இருந்து 25 கிலோமீட்டர் தொலைவிலும், வேப்பந்தட்டையில் இருந்து 14 கிலோமீட்டர் தொலைவிலும், மாநிலத்தின் தலைநகரான சென்னையில் இருந்து 270 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  525  வீடுகள் உள்ளன. கிராமத்தின் மொத்த மக்கள் தொகையானது 2103 ஆகும். இதில் ஆண்கள் எண்ணிக்கை  1015, பெண்களின் எண்ணிக்கை 1088 என உள்ளது. மக்களின் கல்வியறிவு விகிதமானது  65.9%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள வழிபாட்டுதலங்கள்
* திருவாலந்துறை சோளீசுவரர் கோயில்
## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
செசுபுரோனைட்டு

**செசுபுரோனைட்டு** (*Cesbronite*) என்பது Cu3Te6+O4(OH)4 (IMA 17-C) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். தாமிர-தெலூரியம் ஆக்சி உப்பு என்று இது வகைப்படுத்தப்படுகிறது. பச்சை நிறத்தில் காணப்படும் செசுபுரோனைட்டு கனிமத்தின்  படிகங்கள் செஞ்சாய்சதுர இரட்டைக்கூர்நுனி வடிவத்தில் படிகமாகியுள்ளன. செசுபுரோனைட்டு கனிமத்தின்  மோவின் அளவுகோல் கடினத்தன்மை மதிப்பு 3 என மதிப்பிடப்பட்டுள்ளது . 1938 ஆம் ஆண்டில் பிறந்த  பிரெஞ்சு கனிமவியலாளரான பேபியன் செசுபுரோன் நினைவாக கனிமத்திற்கு இப் பெயரிடப்பட்டது . 
 
## தோற்றம்

மெக்சிகோ நாட்டின் சொனோரா மாகாணத்திலுள்ள பாம்போலிட்டா சுரங்கத்தில் முதன்முதலில் செசுபுரோனைட்டு கண்டறியப்பட்டது. அமெரிக்காவின் கோச்சைசு மாகாண டாம்சுடோன் மாவட்டம், அரிசோனா, கிழக்கு டிண்டிக் மலைகள், யுவாப் மாகாணம், யூட்டா போன்ற பிற பகுதிகளிலும் செசுபுரோனைட்டு கிடைக்கிறது . பெரும்பாலும் எலக்ட்ரம் எனப்படும் தங்கத்தின் கலப்புலோகம், டெய்னியைட்டு, காரல்பிரைசைட்டு, சோகோம்கேட்லைட்டு, உடாகைட்டு, லெய்சிங்கைட்டு, யென்செனைட்டு, ஏமடைட்டு போன்ற கனிமங்களும் சேர்ந்து இயற்கையில் செசுபுரோனைட்டு காணப்படுகிறது

## மேற்கோள்கள்

பகுப்பு:தாமிரம்(I) கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஆக்சைடு கனிமங்கள்
இலங்கை சட்டவாக்கப் பேரவைத் தேர்தல், 1917

**[[இலங்கை சட்டவாக்கப் பேரவை]]க்கான இரண்டாவது தேர்தல்** (*1917 Ceylonese Legislative Council election*) 1917 சவனரி 20 இல் நடைபெற்றது.

## பின்னணி
இலங்கையின் சட்டவாக்கப் பேரவை 1833 ஆம் ஆண்டில் கோல்புறூக்-கேமரன் ஆணைக்குழுவின் பரிந்துரைக்கேற்ப அமைக்கப்பட்டது. ஆரம்பத்தில் பிரித்தானிய ஆளுநர் உட்பட 16 உறுப்பினர்கள் தெரிவு செய்யப்பட்டனர். இலங்கை நிறைவேற்றுப் பேரவையின் 5 உறுப்பினர்கள், அரசாங்க அதிகாரிகள் 4 பேர், மேலும் அதிகாரபூர்வமற்ற உறுப்பினர்கள் மூன்று ஐரோப்பியர், ஒரு சிங்களவர், ஒரு தமிழர், ஒரு பரங்கியர் என 6 பேர் நியமிக்கப்பட்டனர். 1889 இல் அதிகாரபூர்வமற்ற உறுப்பினர்களின் எண்ணிக்கை எட்டாக அதிகரிக்கப்பட்டது (மூன்று ஐரோப்பியர், ஒரு கீழைத்தேய சிங்களவர், ஒரு கண்டியச் சிங்களவர், ஒரு தமிழர், ஒரு சோனகர், ஒரு பரங்கியர்).

1910 இல் *மெக்கலம் சீர்திருத்தம்* அறிமுகப்படுத்தப்பட்டதை அடுத்து, மொத்த உறுப்பினர்களின் எண்ணிக்கை 18 இலிருந்து 21 ஆக அதிகரிக்கப்பட்டது. இவர்களில் 11 பேர் அதிகாரபூர்வ உறுப்பினர்களும் 10 அதிகாரபூர்வமற்ற உறுப்பினர்களும் (இரண்டு தேர்ந்தெடுக்கப்பட்ட ஐரோப்பியர், ஒரு தேர்ந்தெடுக்கப்பட்ட பரங்கியர், ஒரு தேர்ந்தெடுக்கப்பட்ட இலங்கைக் கல்விமான், இரண்டு நியமனம் பெற்ற கீழைத்தேய சிங்களவர், இரண்டு நியமனம் பெற்ற தமிழர், ஒரு நியமனம் பெற்ற கண்டிச் சிங்களவர், ஒரு நியமனம் பெற்ற சோனகர்) ஆவர். மூவாயிரத்துக்கும் குறைவான இலங்கையர்கள் நான்கு அதிகாரபூர்வமற்ற உறுப்பினர்களுக்காக வாக்களிக்கத் தகுதி பெற்றனர்.

## அதிகாரபூர்வமற்ற உறுப்பினர்கள்
பின்வருவோர் அதிகாரபூர்வமற்ற உறுப்பினர்களாகத் தேர்ந்தெடுக்கப்பட்டனர்:
* தேர்ந்தெடுக்கப்பட்ட உறுப்பினர் - பொன்னம்பலம் இராமநாதன் (இவருக்கு 1704 வாக்குகள் கிடைத்தன, இவரை எதிர்த்துப் போட்டியிட்ட ஜே. எஸ். ஜெயவர்தனா 48 வாக்குகளை மட்டும் பெற்றார்)
* நியமனம் பெற்ற தமிழ் உறுப்பினர் - அருணாசலம் சபாபதி
* நியமனம் பெற்ற முசுலிம் உறுப்பினர் - நூர்தீன் ஹாஜியார் முகம்மது அப்துல் காதர்
* தேர்ந்தெடுக்கப்பட்ட ஐரோப்பிய உறுப்பினர் - மார்க்கசு பெர்னாண்டோ
* நியமனம் பெற்ற கன்டி சிங்கள உறுப்பினர் - மீதெனிய ராஜகருண சேனநாயக்கா
* நியமன உறுப்பினர் - விக்கெலிய ஒசுவால்டு கிறித்தோபர் திசாநாயக்கா

## மேற்கோள்கள்

பகுப்பு:இலங்கை நாடாளுமன்றத் தேர்தல்கள்
பகுப்பு:1917 இல் இலங்கை
வி தொழில்நுட்பக் கல்லூரி

**வி தொழில்நுட்பக் கல்லூரி** (Vi Institute of Technology) என்பது இந்தியாவின், தமிழ்நாட்டின், செங்கல்பட்டில் உள்ள ஒரு பொறியியல் கல்லூரி ஆகும். இந்த கல்லூரி சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது.

## வரலாறு
வி தொழில்நுட்ப்ப கல்லூரியானது, வி மைக்ரோசிஸ்டம்ஸ் பிரைவேட் லிமிடெட் நிறுவனத்தின் ஒரு பகுதியாகும். இந்த கல்லூரியை 2009 ஆம் ஆண்டில் வியின் தலைவரான ஆர். விஜயராஜேஸ்வரனால் நிறுவப்பட்டது.

## படிப்புகள்
#### இளநிலை படிப்புகள்
* பி.இ. - குடிசார் பொறியியல் 
* பி.இ. - இயந்திரப் பொறியியல் 
* பி.இ. - மின் மற்றும் மின்னணுவியல் பொறியியல் 
* பி.இ. - மின் மற்றும் தொடர்பு பொறியியல் 
* பி.இ. - கணினி அறிவியல் மற்றும் பொறியியல்

#### முதுநிலை படிப்புகள்
* எம்.இ - பதிகணினியியல் தொழில்நுட்பங்கள்

## குறிப்புகள்

## வெளி இணைப்புகள்
* 

பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
அ. சபாபதி

**அருணாசலம் சபாபதி** (*Arunachalam Sabapathy*, 1853 &ndash; மே 5, 1924) இலங்கைத் தமிழ் பத்திரிகை ஆசிரியரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்.

## வாழ்க்கைக் குறிப்பு
சபாபதி 1853 இல் யாழ்ப்பாணம், வண்ணார்பண்ணைக்கு அருகே தலையாழி என்ற ஊரில் முருகன் செட்டியார் என அழைக்கப்பட்ட முருகன் அருணாசலம், எஸ். அன்னபிள்ளை ஆகியோருக்குப் பிறந்தார். தந்தை முருகன் 18ம் நூற்றாண்டின் இறுதியில் தமிழ்நாட்டில் இருந்து யாழ்ப்பாணத்தில் குடியேறிய வீரப்பன் செட்டியாரின் வழித்தோன்றல் ஆவார். முருகன் செட்டியார் யாழ்ப்பாண மாவட்டத்தில் அராலியில் இருந்து வண்ணார்பண்ணைக்குக் குடிபுகுந்தார். சபாபதி யாழ்ப்பாணம் மத்திய கல்லூரியில் கல்வி கற்றார்.

சபாபதி, சரவணமுத்து உடையார் என்பவரின் மகள் சின்னம்மா என்பவரைத் திருமணம் புரிந்தார். இவர்களுக்கு இரண்டு ஆண் பிள்ளைகள்.

## பணி
சபாபதி இலங்கை சட்டவாக்கப் பேரவைக்கு இலங்கைத் தமிழரின் இரண்டாவது பிரதிநிதியாக 1917 சனவரி 9 இல் நியமிக்கப்பட்டார். இவர் யாழ்ப்பாண சபை என அழைக்கப்பட்ட அரசியல் அமைப்பின் நிறுவன செயலரும், அதன் தலைவருமாக இருந்து செயல்பட்டார். தமிழர்களுக்கு கூடிய பிரதிநித்துவம் வழங்க சிங்களத் தலைவர்கள் இணக்கம் தெரிவித்தனர் என பொன்னம்பலம் அருணாசலம் உறுதிமொழி வழங்கியதை அடுத்து சபாபதி அவரது இயக்கத்தினருடன் இலங்கை தேசிய காங்கிரசில் சேர்ந்தார். எனினும், *முதலாவது மென்னிங் சீர்திருத்தங்கள்* தமிழருக்கு எதிர்பார்த்த பிரதிநித்துவத்தை வழங்கவில்லை. இதனால், சபாபதி 1921 இல் புதிதாக ஆரம்பிக்கப்பட்ட தமிழ் மகாசன சபையில் சேர்ந்து, அதன் துணைத் தலைவராகப் பணியாற்றினார்.

## சமூகப் பணிகள்
சபாபதி சைவ பரிபாலன சபையின் நிறுவன உறுப்பினர் ஆவார். அத்துடன் யாழ்ப்பாணம் உள்ளூராட்சி சபையின் உறுப்பினராகவும் இருந்துள்ளார். இவர் யாழ்ப்பாணத்தில் இருந்து வெளிவந்த இந்து சாதனம் பத்திரிகையின் ஆசிரியராக 1891 முதல் 1924 வரை 33 ஆண்டுகள் பணியாற்றியிருந்தார். இவர் யாழ்ப்பாணம் இந்துக் கல்லூரியின் நிறுவனர்களில் ஒருவரும் ஆவார். இக்கல்லூரியின் முகாமையாளராக 1913 முதல் 1924 வரை பணியாற்றினார்.

## மறைவு
சபாபதி 1924 மே 5 இல் தலையாழியில் உள்ள தனது வீட்டில் காலமானார்.

## மேற்கோள்கள்

## வெளி இணைப்புகள்
* 

பகுப்பு:1853 பிறப்புகள்
பகுப்பு:1924 இறப்புகள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
பகுப்பு:இலங்கை சட்டசபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைப் பத்திரிகையாளர்
பகுப்பு:இலங்கைத் தமிழ் அரசியல்வாதிகள்
வில்லியம் கேலின்

**வில்லியம் கேலின்** (வில்லியம் "பில்" சி. கேலின் இளையவர், William "Bill" G. Kaelin Jr; பிறப்பு: 1957) சான் ஆப்கின்சன் பல்கலைக்கழகத்தில் பேராசிரியராக உள்ளார். முன்னர் ஆர்வர்டு பல்கலைக்கழகத்திலும் தேனா-ஃபார்பர் புற்றுநோய்க் கழகத்திலும் பேராசிரியராக இருந்தார். பீட்டர் இராட்கிளிஃபு, கிரெகு செமென்சா ஆகியோருடன் இவர் 2019 ஆம் ஆண்டிற்கான  மருத்துவம் அல்லது உடலியங்கியலுக்கான நோபல் பரிசை வென்றார். அடிப்படை மருத்துவ ஆய்வுக்காக 2016 ஆம் ஆண்டிற்கான இலசுக்கர் பரிசு இவருக்கு வழங்கப்பெற்றது. 2016 ஆம் ஆண்டிற்கான ஏ.எசு.சி.ஓ புற்றுநோயியல் அறிவியற் பரிசு பெற்றார். 2016 ஆண்டிற்கான் ஏ.ஏ.சி.ஆர் இளவரசி தக்கமாத்ஃசு பரிசு (AACR Princess Takamatsu Award) பெற்றார். இவருடைய ஆய்வு புற்றுநோய் போன்ற கட்டிகளைக் குறைக்கும் புரதப்பொருள்களைப் பற்றி ஆய்வு செய்கின்றார்.

கேலின் தியூக்கு பல்கலைக்கழகத்தில் இளங்கலைப் படிப்பில் கணிதமும் வேதியியலும் படித்தார். அங்கேயே இருந்து மருத்துவ முதுகலைப் பட்டமான MD பட்டமும் 1982 இல் பெற்றார். அவர் சான் ஆப்கின்சன் பல்க்லைகழகத்தில் அகநிலைப் பயிற்சியும், தேனா-ஃபார்பர்புற்றுநோய்க்கழகத்தில் புற்றுநோய் பற்றிய ஆய்வு செய்ய சிறப்புப்பேராளராகவும் இருந்தார்.

இவர் மார்பகப் புற்றுநோய் அறுவை மருத்துவர் கரோலின் கேலின் என்பாரை 1988 இல் மணந்தார். மருத்துவர் கரோலின் கேலில் 2015 இல புற்றுநோயால் இறந்தார். இவர்களுக்கு இரண்டு குழந்தைகள் உள்ளனர்.

## விருதுகள்
* என்.ஐ.எச் மருத்துவர்-அறிவியலாளர் விருது (1990)
* ஜேம்ஸ் எஸ். மெக்டொனால்டு அறிஞர் விருது (1993)
* பால் மார்க்ஸ் பரிசு, ஸ்லோன் கெட்டரிங் நினைவு புற்றுநோய் மையம் (2001)
* ரிச்சர்டு மற்றும் ஹிண்டா ரொசந்தல் அறக்கட்டளை விருது, ஏஏசிஆர் (2006)
* டோரீஸ் டியூக் புகழ்பெற்ற மருத்துவ ஆய்வாளர் விருது (2006)
* டியூக் பல்கலைக்கழக மருத்துவத் துறை புகழ்பெற்ற முன்னாள் மாணவர் விருது (2007)
* நேசனல் அகாதெமி ஆப் மெடிசினின் தேர்ந்தெடுக்கப்பட்ட உறுப்பினர் (2007)
* ஏஐசிஆர் கொலின் தாமஸ் பதக்கம் (2008)
* கனடா கெய்டுனர் சர்வதேச விருது (2010)
* நேசனல் அகாதெமி ஆப் சைன்ஸின் தேர்ந்தெடுக்கப்பட்ட உறுப்பினர் (2010)
* மரபியல் புற்றுநோய் பிரிவில் ஆல்பிரட் குண்ட்சன் விருது, என்சிஐ (2011)
* ஸ்டான்லி ஜெ. கொர்ஸ்மெர் விருது (2012)
* தி லிபோலுன் டிலலண்டே அறக்கட்டளையின் தி சயிண்டிபிக் கிராண்ட் பிரைஸ் (2012)
* உயிரிமருத்துவ அறிவியல் பிரிவில் வில்லி பரிசு (2014)
* ஏஏசிஆர் அகாதெமியின் தேர்ந்தெடுக்கப்பட்ட உறுப்பினர் (2014)
* ஸ்டீவன் சி. பீரிங் விருது (2014)
* புற்றுநோய் அறிவியல் விருது, ஏ.எஸ்.சி.ஓ (2016)
* ஏஏசிஆரின் இளவரசி தகமட்சு விருது (2016)
* அடிப்படை மருத்துவ ஆராய்ச்சிக்கு ஆர்பிரட் லஸ்கர் விருது (2016)
* மாசுரீ பரிசு (2018)
* மருத்துவம் அல்லது உடலியங்கியலுக்கான நோபல் பரிசு (2019)

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் மருத்துவப் பரிசு பெற்றவர்கள்
விக்ரம் பொறியியல் கல்லூரி

**விக்ரம் பொறியியல் கல்லூரி** (Vickram College of Engineering)  என்பது பொறியாளர்களால் நிறுவப்பட்டு நிர்வகிக்கப்படும் ஒரு தொழில்முறை கல்லூரியாகும். விக்ரம் கல்லூரியானது புதுதில்லியின் அகில இந்திய தொழில்நுட்பக் குழுவின் ஒப்புதல் பெற்றுள்ளது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது.

இக்கல்லூரியானது கணினி அறிவியல், மின்னணுவியல் மற்றும் தொடர்பில்,  தகவல் தொழில்நுட்பம் ஆகிய மூன்று பிரிவுகளுடன் 2001 ஆம் ஆண்டு தொடங்கப்பட்டது. 2002 இல், மின் முற்றும் மின்னணுவியல் பிரிவு சேர்க்கப்பட்டது. 2004 ஆம் ஆண்டில், குடிசார் பொறியியல் மற்றும் இயந்திரப் பொறியியல் சேர்க்கப்பட்டது.

## இருப்பிடம்
இந்த கல்லூரி மதுரை- சிவகங்கை சாலையில் மதுரையில் இருந்து சுமார் 19 கிலோமீட்டர் தொலைவில் இல் அமைந்துள்ளது. இது சிவகங்கையில் இருந்து  22  கி.மீ. தொலைவில் உள்ளது. இக்கல்லூரி வளாகமானது 80 ஏக்கர் பரப்பளவில் உள்ளது.

## படிப்புகள்
இக்கல்லூரியானது இளநிலை மற்றும் முதுநிலையில் பொறியியல் மற்றும் அறிவியல்  பட்டப்படிப்புகளை வழங்குகிறது.

இளநிலை படிப்புகள்

* பி.இ. - குடிசார் பொறியியல்
* பி.இ. - கணினி அறிவியல் மற்றும் பொறியியல்
* பி.இ. - இயந்திரப் பொறியியல்
* பி.இ. - மின்னணு மற்றும் தொடர்பியல் பொறியியல்
* பி.இ. - மின் மற்றும் மின்னணு பொறியியல்
* பி.இ. - தகவல் தொழில்நுட்பம்

முதுநிலை பட்டப்படிப்புகள்

* எம்.இ. - கணினி அறிவியல் மற்றும் பொறியியல்

## வளாகம்
கல்லூரி வளாகமானது மதுரை சிவகங்கை நெடுஞ்சாலையில் 40 ஏக்கர் பரப்பளவில் உள்ளது. கல்வியகமானது 2,50,000 சதுர அடியில் உள்ளது. கோவில் நகரமான மதுரையிலிருந்து இந்த கல்லூரி 20 நிமிட பயணத் தொலைவில் உள்ளது.

## நூலகம்
இக்கல்லூரி ஒரு நூலகத்தைக் கொண்டுள்ளது. கணினிமயமாக்கப்பட்ட இந்த நூலகத்தில் 12000 தலைப்புகளில் 20,000 நூல்கள் உள்ளன. கல்வி மற்றும் உலாவல் நோக்கங்களுக்காக இந்த நூலகத்தில் 12 கணினிகள் பொருத்தப்பட்டுள்ளன.

## இணைய வசதி
கல்லூரிக்கு பிரத்தியேகமாக அகண்ட அலைவரிசை இணைய இணைப்பு 8 Mbit / s (1: 1) உள்ளது. ஒய்-ஃபையால் வளாகத்தில் உள்ள அனைத்து கணினிகளும் இணைக்கப்பட்டுள்ளன. விடுதிகளில் உள்ள கணினிகளும் இதில் இணைக்கப்பட்டுள்ளன.

## விடுதிகள்

இங்கு மாணவர், மாணவியருக்கு தனித்தனியாக விடுதிகளானது வளாகத்திற்குள் அமைந்துள்ளன. ஒவ்வொரு விடுதிக்கும் ஒரு உணவக அலகு  உள்ளது. விடுதியியல் தங்கியுள்ள மாணவர்கள் அவர்களுக்கான உணவை விடுதி உணவகத்திலிருந்தே பெற வேண்டும்.

மாணவர்களின் பொழுதுபோக்குக்காக, ஒவ்வொரு விடுதியிலும் தொலைக்காட்சி, நூலகம், உடற்பயிற்சிக் கூடம் மற்றும் இணைய உலாவல் வசதிகள் உள்ளன. அந்தந்த விடுதிகளுக்கு தனித்தனி தொலைபேசி இணைப்புகள் உள்ளன. உடற்கல்வி மற்றும் விளையாட்டுத் துறையால் வழங்கப்படும் வசதிகளையும் மாணவர்கள் பெற்றுக் கொள்ளலாம்.

ஒய்-ஃபை இணைய அணுகல் கொண்ட கணினிகள் விடுதியில் உள்ளது.

## வேலைவாய்ப்பு
இந்த கல்லூரி மாணவர்களின் வேலைவாய்ப்புக்காக ஆங்கில பேச்சுப் பயிற்சி, இயங்கலைத் தேர்வுகள், ஆளுமை மேம்பாட்டு பயிற்சிகள் போன்றவை வழங்கப்படுகிறன்றன.

## மேலும் காண்க
அண்ணா பல்கலைக்கழகம்

## வெளி இணைப்புகள்

* https://web.archive.org/web/20110829041139/http://uenathi.org/techie/ 
* http://www.vickramce.org/ 
* https://web.archive.org/web/20100722010511/http://www.tau.edu.in/

## குறிப்புகள்
https://www.annauniv.edu/cai/District%20wise/district/Madurai.php

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:சிவகங்கை மாவட்ட பல்கலைக்கழகங்களும் கல்லூரிகளும்
பீட்டர் இராட்கிளிஃபு

**சர் பீட்டர் சான் இராட்கிளிஃபு** (*Sir Peter John Ratcliffe*, பிறப்பு: 14 மே 1954) ஓர் பிரித்தானிய மருத்துவரும் உயிரணு மற்றும் மூலக்கூற்றியியல் உயிரியலாளர். உயிரணுவின் உள்ளே ஆக்சிசனின் அளவுக்கேற்ப நடக்கும் இயக்கங்களை, குறிப்பாக குறைந்த ஆக்சிசன் விளைவுகளால் நிகழும் இயக்கங்களை ஆய்வு செய்து கண்டுபிடித்த உண்மைகளுக்காக  இவருக்கு வில்லியம் கேலின், கிரெகு செமென்சா ஆகியோருடன் சேர்ந்து 2019 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு வழங்கப்பெற்றது. 2016 இல் இவர் பிரான்சிசு கிரிக்கு கழகத்தில் நோய் தீர்ப்பு ஆய்வு மருத்துவ இயக்குநராக ஆனார்

## கல்வியும் பயிற்சியும்
இராட்கிளிஃபு 1954 ஆம் ஆண்டு இலங்காசிட்டரில் பிறந்தார். அங்கே ஆண் மாணவர்களுக்கான இலனங்காசிட்டர் வேட்னிய இலக்கணப் பள்ளியில் படித்தார். 1972 இல் கேம்பிரிட்சு பல்கலைக்கழகத்தில் மருத்துவம் படிக்க படிப்புதவி விருது பெற்றார். பின்னர் இலண்டனில் உள்ள புனித பார்த்தோலோமியூ மருத்துவமனையில் மருத்துவக் கல்வியை நிறைவு செய்தார்
Qualifying in 1978, Ratcliffe relocated to ஆக்சுபோர்டு where he trained in renal medicine at ஆக்சுபோர்டு பல்கலைக்கழகம், with a particular focus on renal oxygenation.

1989 இல் தன் துறையை மாற்றிக்கொண்டு வெல்கம் அறக்கட்டளை என்னும் கழகத்தில் உயிரணுவுக்குள் ஆக்சிசனை உணரும் இயக்கங்களும் அதற்கான பாதைகளும் பற்றிய ஆய்வில் ஈடுபட முதுநிலை சிறப்புப்பேராளர் பதவி பெற்றார்.

## பரிசுகளும் பெருமைகளும்
இராட்கிளிஃபு குறைந்த ஆக்சிசன்னால் ஏற்படும் உயிரணு இயக்கங்களைப் பற்றிய ஆய்வுகளுக்காகப் பல பரிசுகளும் பெருமைகளும் பெற்றார்.

* மில்னெ-முயெர்க்கெ நிறுவன விருது (1991)
* கிராம் பெல் பரிசு (1998)
* அனைத்துலக குருதித் தூய்மைப்படுத்தியமைக்கான குமுகத்தின் விருது (2002)
* வேந்திய குமுகத்தின் சிறப்புபேராளர் விருது (2002)
* உயிரிய மருத்துவ அறிவியலுக்கான வைலி பரிசு (2014)
* இலசுக்கர் விருது (அடிப்படை மருத்துவ ஆய்வுக்கான ஆல்பெர்ட்டு இலசுக்கர் விருது) (2016)
* புக்கானன் பதக்கம் வேந்திய குமுகம் 2017 
* மாசிரி பரிசு (2018)
* மருத்துவம் அல்லது உடலியங்கியலுக்கான நோபல் பரிசு (2019)

## மேற்கோள்கள்

## வெளி இணைப்புகள்
*Personal Webpage at the University of Oxford

பகுப்பு:பிரித்தானிய உயிரியலாளர்கள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நோபல் பரிசு பெற்ற பிரித்தானியர்கள்
கிரெகு செமென்சா

**கிரெகு இலியனார்டு செமென்சா** (*Gregg Leonard Semenza*, பிறப்பு சூலை 1, 1956) சான் ஆப்கின்சன் பல்கலைக்கழக மருத்துவக் களத்தில் பேராசிரியராக உள்ளார். குழந்தை மருத்துவம், புற்றுநோய்க்கான கதிர்வீச்சு மருத்துவம், உயிரிய வேதியியல் மருத்துவம், புற்ற்நோயியல் ஆகிய துறைகளுக்கான மைக்கேல் ஆர்ம்சிற்றாங்கு பேராசிரியர் பதவியில் இருக்கின்றார். உயிரணுப் பொறியியல் கழகத்தில் அரத்தக்குழாய் பற்றிய துறையின் இயக்குநராக இருக்கின்றார். இவர் 2016 ஆண்டிற்கான அடிப்படை மருத்துவ ஆய்வுகளுக்கான இலசுக்கர் விருதை வென்றார். புற்றுநோய் உயிரணுக்கள் ஆக்சிசன் குறைவான சூழலிலும் இயங்கத் துணைபுரியும் HIF-1 என்னும் பொருளைக் கண்டுபிடித்ததற்காக அறியப்படுகின்றார். இவ்வாய்வுக்காக வில்லியம் கேலின், மற்றும் பீட்டர் இராட்கிளிஃபு ஆகிய இருவருடன் இவரும் 2019 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசை வென்றார். நோபல் பரிசானது உயிரணுக்கள் எவ்வாறு கிடைக்கும் ஆக்சிசன் அளவுக்கேற்ப தன்னை தவமைத்துக்கொள்ளுகின்றது என்பதைப் பற்றிய கண்டுபிடிப்புகளுக்காக ("discoveries of how cells sense and adapt to oxygen availability") வழங்கப்பெற்றுள்ளது 

## விருதுகளும் பரிசுகளும்
*2019, மருத்துவம் அல்லது உடலியங்கியலுக்கான நோபல் பரிசு
*2016, இலசுக்கர் விருது
*2014, வைலி பரிசு
*2012, மருத்துவக் கழகத்திற்குத் தேர்ந்தெடுக்கப்பட்டார்

## அடிக்குறிப்புகளும் மேற்கோள்களும்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மருத்துவ ஆய்வாளர்கள்
பகுப்பு:நோபல் மருத்துவப் பரிசு பெற்றவர்கள்
பகுப்பு:அமெரிக்க அறிவியலாளர்கள்
பகுப்பு:அமெரிக்க மருத்துவர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
அக்சயா பொறியியல் மற்றும் தொழில்நுட்பக் கல்லூரி

**அக்ஷயா பொறியியல் மற்றும் தொழில்நுட்பக்  கல்லூரி** (Akshaya College of Engineering and Technology)
*தமிழ்நாட்டின், கோயமுத்தூர், கிணத்துக்கடவில் உள்ள ஒரு தனியார் சுயநிதிப் பொறியியல் கல்லூரி ஆகும். இந்தக் கல்லூரிக்கு அகில இந்திய தொழில்நுட்பக் கல்விக் குழு ஒப்புதல் அளித்து, அண்ணா பல்கலைக்கழகத்துடன் இணைக்கப்பட்டுள்ளது. 

## வரலாறு
அக்சயா பொறியியல் மற்றும் தொழில்நுட்பக் கல்லூரி (ACET) 2009 ஆம் ஆண்டில் அக்சயா அறக்கட்டளையால் நிறுவப்பட்டது.  

## வழங்கப்படும் படிப்புகள்
### இளநிலைப் படிப்புகள்
* பி.இ. - குடிசார் பொறியியல் 
* பி.இ. - மின்னணு மற்றும் தொடர்பியல் பொறியியல் 
* பி.இ. - இயந்திரப் பொறியியல் 
* பி.இ. - மின் மற்றும் மின்னணுவியல் பொறியியல் 
* பி.இ. - கணினி அறிவியல் மற்றும் பொறியியல் 
* பி.இ. - எந்திர மின்னணுவியல்
### முதுநிலைப் படிப்புகள்
* எம்.இ. - கணினி அறிவியல் மற்றும் பொறியியல் 
* எம்.இ. - பேரளவு ஒருங்கிணைச் சுற்று வடிவமைப்பு 
* எம்.இ. - கட்டமைப்புப் பொறியியல் 
* எம்.இ. - CAD / CAM 

## நூலகம்
**நூலகத் தொகுப்புகள்:** 

## வசதிகள்

### விடுதிகள்

### மாணவர் விடுதி
மாணவர் விடுதியானது மூன்று தளங்களில் 96 அறைகளைக் கொண்டு, சுமார் 350 மாணவர்கள் தங்கக்கூடியதாக உள்ளது.  

### போக்குவரத்து
கல்லூரிக்கு வந்து செல்ல பேருந்து வசதிகளானது, கோயம்புத்தூர் மற்றும் சுற்றியுள்ள பகுதிகளான, பொள்ளாச்சி, உடுமலைப்பேட்டை, நெம்மரா, கலியபுரம், தாசர்பட்டி, மேட்டுப்பாளையம், ஆலந்துறை, தளி, கேரளம், வடவள்ளி, வெள்ளலூர், சுண்டக்காமுத்தூர், வாழவாடி, காந்திபுரம், அவிநாசி, பார்லே, எரிசினபட்டி, தேவனூர்புதூர், இளையம்புதூர், கணுவாய், கோவிந்தபுரம், மடத்துக்குளம், வாரப்பட்டி, பிரையாரி போன்ற பகுதிகளிலிருந்து உள்ளன.

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம்

பகுப்பு:கோயம்புத்தூரிலுள்ள பொறியியல் கல்லூரிகள்
மண்டி (உத்தரப் பிரதேசம்)

**மண்டி** (**Mandi**) இந்தியாவின் உத்தரப் பிரதேச மாநிலத்தின் முசாபர்நகர் மாவட்டத்தில் அமைந்த தொல்லியல் கிராமம் ஆகும். இது புதுதில்லியிலிருந்து வடகிழக்கே 200 கி.மீ. தொலைவில் உள்ளது. இக்கிராமத்தில் உள்ள 500 சதுர மீட்டர் பரப்பிலான தொல்லியல் மேட்டை கிபி 200-இல் சமப்படுத்தும்  போது சிந்துவெளி நாகரிகத்தின் பிந்தைய அரப்பா காலத்தின் தங்க நகைகள், செப்புப் பாத்திரங்கள், அழகிய மணிகள் போன்ற  பல தொல்பொருட்கள் கண்டெடுக்கப்பட்டது.

## இதனையும் காண்க
* சிந்துவெளி நாகரிகத்தின் தொல்லியல் களங்கள் 
* சிந்துவெளி நாகரிகம் 
## மேற்கோள்கள்

பகுப்பு:சிந்துவெளி நாகரிகம்
பகுப்பு:முசாபர்நகர் மாவட்டம்
பகுப்பு:இந்தியத் தொல்லியற்களங்கள்
அண்ணப் புற்றுநோய்

thumb|வலது|அண்ணப் புற்றுநோய் (காரணி:புகையிலை)
thumb|வலது|புகையிலையால் உடலில் புற்றுநோய் உருவாகும் பகுதிகள்
**அண்ணப் புற்றுநோய்** (palate cancer) என்பது வாயின் கூரை போன்ற மேற்பகுதியில் தோன்றும் புற்றுநோயாகும். கூரைபோன்ற அண்ணத்தின் முன் பகுதி கடின அண்ணம் என்றும் பின்பக்கத்திலும் தொண்டையை அடுத்தும் காணப்படும் பகுதி மென் அண்ணம் என்றும் அறியப்படுகின்றன. இவ்விரு அண்ணப்பகுதியிலும் புற்றுநோய் வரலாம். அண்ணப் புற்றுநோய் அரிதாகவே காணப்படுகிறது.

வலியுடன் காணப்படும் கட்டி, திசுத்திரட்சி, வாய்புண், உணவு விழுங்குவதில் சிரமம், இரவு நேரங்களில் அதிக வியர்வை, நிறை குறைதல் போன்றவை சில அறிகுறிகளாகும் வெள்ளைத் படலம் (Leukoplakia) ஒரு மிக முக்கிய ஆரம்ப அறிகுறியாகும். கழுத்தில் கட்டி ஊநீர் சுரப்பியில் நோய் உள்ளதைக் காட்டும். இவ்வறிகுறிகள் பிற நோய்களினாலும் தோன்றக்கூடும். 

புற்றை உறுதி செய்ய மருத்துவர் திசு பரிசோதனை செய்வார்கள். கணினி தளகதிர் படம், காந்த ஒத்ததிர்வு படம், பாசிட்ரான் உமிழ்வு தளக்கதிர்படம் முதலியன மிகவும் உதவும். ஆரம்பநிலையிலேயே மருத்துவம் மேற்கொண்டால் புற்றை குணப்படுத்த முடியும். கதிர் மருத்துவம் மற்றும் வேதி மருத்துவம் பயனளிக்கும். அணமைக்கதிர் மருத்துவம் (Brachy therapy) சிறந்த பலனைக் கொடுக்கிறது.

ஊநீர் சுரப்பிகளுக்குப் பரவிய நிலையில்  அறுவை மருத்துவம் மேற்கொள்ளற்படுகிறது. சில சிக்கலான நிலையில் மேல்தாடையினை அறுவை மருத்துவம் மூலம் அகற்ற வேண்டிய நிலையும் ஏற்படுகிறது.

இந்நோய்க்கு 90% புகையிலையே காரணம். புகையிலையினை எந்த வகையில் பயன் படுத்தினாலும்  அது காரணமாகும். மதுவும் ஒரு துணை காரணமாகும். 

எல்லா புற்றையும் போல, ஆரம்ப நிலையிலேயே கண்டு மருத்துவம் மேற்கொண்டால் நல்ல குணம் பெறலாம்.

## மேற்கோள்கள்

பகுப்பு:புற்றுநோய்கள்
கைப்பூர் மாவட்டம்

**கைப்பூர் மாவட்டம்** (**Khairpur District**) பாகிஸ்தான் நாட்டின் சிந்து மாகாணத்தில் சுக்கூர் கோட்டத்தில் உள்ளது. இம்மாவட்டத்தின் தலைமையிட நகரம் கைர்பூர் ஆகும். சிந்து மாகாணத்தில் வடக்கிற்கும், மத்தியப் பகுதிக்கும் நடுவில் கைப்பூர் மாவட்டம் அமைந்துள்ளது.

## மாவட்ட நிர்வாகம்
15,910 சதுர கிலோ மீட்டர் பரப்பளவு கொண்ட கைப்பூர் மாவட்டம் கைப்பூர், தாரி மீர்வா, கோட் திஜி, கிங்கிரி, சோபா தேரா, காம்பத், பைஸ் கஞ்ச், நரா என 7 வருவாய் வட்டங்களைக் கொண்டது.

## எல்லைகள்
கைப்பூர் மாவட்டத்தின் வடக்கில் சிகார்பூர் மாவட்டம் மற்றும் சுக்கூர் மாவட்டங்களும்,  மேற்கில்  லர்கானா மாவட்டம், நௌசரோ பெரோஸ் மாவட்டம் மற்றும் சிந்து ஆறும், தெற்கில் சங்கார் மாவட்டம் மற்றும் நவாப்ஷா மாவட்டங்களும்  கிழக்கில் இந்தியாவின் இராஜஸ்தான் மாநிலமும் அமைந்துள்ளது.

## மக்கள்தொகை பரம்பல்
2017 பாகிஸ்தான் மக்கள்தொகை கணக்கெடுப்புபடி, கைப்பூர் மாவட்ட மக்கள்தொகை 2.4  மில்லியன் ஆகும். இம்மாவட்ட மக்களில் 32.27% நகர்புறங்களில் வாழ்கின்றனர். 
***மொழிகள்:**
இம்மாவட்ட மக்களில் சிந்தி மொழியை 93.85%, பஞ்சாபி மொழியை 3.16%, உருது மொழியை 1.37%, பலூச்சி மொழியை 0.92% பேசுகின்றனர்.
***சமயம்:**
**இசுலாம் : 96.86%
**இந்து சமயம்: 2.93%
**கிறித்தவம்: 0.09%
**அகமதியா: 0.07%
**பிறர்: 0.04%
****எழுத்தறிவு:**
**எழுத்தறிவு: 90%

## மாவட்ட நிர்வாகம்
கைப்பூர் மாவட்டம் 8 வருவாய் வட்டங்களையும், 76 ஒன்றியக் குழுக்களையும், 11 நகராட்சிகளையும், 6800 கிராமங்களையும் கொண்டது.

## மேற்கோள்கள்

## உசாத்துணை
* 
* 

## வெளி இணைப்புகள்
*District of Khairpur
*  http://www.nrb.gov.pk/lg_election/union.asp?

சிந்து மகாணத்தின் மாவட்டங்கள்
பகுப்பு:சிந்து மாகாணம்
பகுப்பு:பாக்கித்தானின் மாவட்டங்கள்
கோயம்புத்தூர் பொறியியல் மற்றும் தொழில்நுட்பக் கல்வி நிறுவனம்

**கோயம்புத்தூர் பொறியியல் மற்றும் தொழில்நுட்பக் கல்வி நிறுவனம்** (*Coimbatore Institute of Engineering and Technology*), என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தனியார் சுயநிதி பொறியியல் கல்லூரி ஆகும். இதை 2001-ல் கோவை கலைமகள் கல்வி அறக்கட்டளை (கோ. க. க. அ.) நிறுவியது. இந்த கல்லூரியின் வளாகமானது கோயம்புத்தூரிலிருந்து சுமார் 28 கிலோமீட்டர் தொலைவில், நரசிபுரத்தில் 26.5 ஏக்கர் பரப்பளவில் அமைந்துள்ளது. இந்த கல்வி நிறுவனமானது பசுமையான குன்றுகளால் சூழப்பட்ட மிக அழகிய, அமைதியான சூழலில் அமைந்துள்ளது. கல்வி வசதிக்கும், சுய மேம்பாட்டுக்கும் இந்த வளாகத்தில் ஏராளமான வசதிகள் வழங்கப்படுகின்றன.

## இருப்பிடம்
இந்த கல்லூரி கோயமுத்தூரில் இருந்து 28 கிலோமீட்டர் தொலைவில் உள்ள நரசிபுரத்தில்,  பரப்பளவுள்ள வளாகத்தில் அமைந்துள்ளது.  

## கல்வி
இக்கல்லூரியானது அண்ணா பல்கலைக்கழகம் மற்றும் ஏ.ஐ.சி.டி.இ-யின் ஒப்புதலுடன் பின்வரும் பட்டப்படிப்புகளை வழங்குகிறது.  

`இளநிலை படிப்புகள்`       

* **பி. இ. குடிசார் பொறியியல்**
* **பி. இ. கணினி அறிவியல் மற்றும் பொறியியல்**
* **பி. இ. மின்னணுவியல் மற்றும் தொடர்பு பொறியியல்**
* **பி. இ. 'மின் மற்றும் மின்னணு பொறியியல்**
* **பி. இ. இயந்திரப் பொறியியல்**
* **பி. இ. [[எந்திர மின்னணுவியல்|எந்திர மின்னணுவியல் பொறியியல்]]**
* **பி. டெக். தகவல் தொழில்நுட்பம்**

`முதுநிலை படிப்புகள்`      

* **எம். இ. பொறியியல் வடிவமைப்பு**
* **எம். இ. தொடர்பு அமைப்புகள்**
* **எம். இ. கணினி அறிவியல் மற்றும் பொறியியல்**

* **முதுநிலை வணிக மேலாண்மை**

## அம்சங்கள்
இக்கல்லூரியானது அண்ணா பல்கலைக்கழகத்துடன் இணைவுபெற்றுள்ளது. இது புது தில்லி அகில இந்திய தொழில்நுட்பக் கல்விக் குழுவினால் அங்கீகரிக்கப்பட்டது. இந்நிறுவனம் பெங்களூரில் உள்ள தேசிய மதிப்பீடு மற்றும் தரச்சான்று அவையின் 'ஏ' தரத்துடன் அங்கீகாரம் பெற்றுள்து. மேலும் இது  **ஐஎஸ்ஓ 9001: 2008** சான்றளிக்கப்பட்ட நிறுவனமாகும்.

## மேலும் காண்க

* அண்ணா பல்கலைக்கழகம்
* அகில இந்திய தொழில்நுட்பக் கல்விக் குழு

## குறிப்புகள்

பகுப்பு:கோயம்புத்தூரிலுள்ள பொறியியல் கல்லூரிகள்
பகுப்பு:Coordinates on Wikidata
சிந்து பொறியியல் கல்லூரி, கோயமுத்தூர்

**சிந்து பொறியியல் கல்லூரி** (*Indus College of Engineering Coimbatore*)
*இந்தியாவின், தமிழ்நாட்டின்,  கோயம்புத்தூரின், புறநகரில், மேற்குத் தொடர்ச்சி மலையின் அடிவாரத்தில் அமைந்துள்ள ஒரு  பொறியியல் கல்லூரி ஆகும், இந்தக் கல்லூரி 2008 இல் நிறுவப்பட்டு, அண்ணா பல்கலைக்கழகத்துடன் இணைக்கப்பட்டுள்ளது.

## வரலாறு
சிந்து பொறியியல் கல்லூரி, 2008 ஆம் ஆண்டில், சிந்து கல்வி அறக்கட்டளையால் திரு வி. பி. பிரபாகரனால் நிறுவப்பட்டது. 

2009 ஆம் ஆண்டில், இக்கல்லூரி ஐ.எசு.ஓ 9000 சான்றளிக்கப்பட்ட நிறுவனமாக மாறியது. 2011 ஆம் ஆண்டில் , கோயம்புத்தூர் அண்ணா தொழில்நுட்ப பல்கலைக்கழகத்தால் இந்தக் கல்லூரி, ஆராய்ச்சி மையமாக அடையாளம் காணப்பட்டது.

## படிப்புகள்
### இளநிலைப் படிப்புகள்
* இளங்கலைப் பொறியியல் 
* பி.இ. இயந்திரப் பொறியியல் 
* பி.இ. குடிசார் பொறியியல் 
* பி.இ. கணினி அறிவியல் மற்றும் பொறியியல் 
* பி.இ. தகவல் தொழில்நுட்பம் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின் மற்றும் மின்னணுப் பொறியியல். 
### முதுநிலைப் படிப்புகள்
* முதுநிலைப் பொறியியல் 
* எம்.இ. அப்ளைடு எலக்ட்ரானிக்ஸ் 
* முதுகலை வணிக மேலாண்மை (எம்.பி.ஏ.) 
* ஆய்வுப் படிப்புகள் 
* மேலாண்மையில் பி.எச்.டி..

## வெளி இணைப்புகள்

* 
பகுப்பு:கோயம்புத்தூரிலுள்ள பொறியியல் கல்லூரிகள்
பகுப்பு:Coordinates on Wikidata
ஜே. சி. டி. பொறியியல் மற்றும் தொழில்நுட்பக் கல்லூரி

**ஜே. சி. டி. பொறியியல் மற்றும் தொழில்நுட்பக் கல்லூரி** (JCT College of Engineering and Technology) என்பது தமிழ்நாட்டின்,  கோயம்புத்தூர், மதுக்கரை, பிச்சனூர் சிற்றூரில் அமைந்துள்ள ஒரு பொறியியல் கல்லூரி ஆகும்.  இக்கல்லூரியானது அடித்தட்டு மக்கள் குறிப்பாக கிராமப்புற மாணவர்களுக்கு கல்வி வழங்கும் நோக்கத்துடன், ஸ்ரீ ஜகந்நாத் கல்வி நலவாழ்வு அறக்கட்டளையால் தொடங்கியது. 

## உள்கட்டமைப்பு
**நூலகம்** 

இக்கல்லூரி நூலகத்தில் ஏ.ஐ.சி.டி.இ மற்றும் அண்ணா பல்கலைக்கழகத்தால் பரிந்துரைக்கப்பட்ட விதிமுறைகளைகளின்படி  அனைத்து தலைப்புகளையும் உள்ளடக்கிய 500000 க்கும் மேற்பட்ட புத்தகங்கள் உள்ளன. எழுத்தாக்கங்கள், குறிப்புதவி நூல்கள், கல்வி கலைக்களஞ்சியங்கள், ஆண்டு மலர்கள், பத்திரிகைகள் மற்றும் வரைபடங்கள், ஒலி மற்றும் காணொளிப்  பேழைகள் மற்றும் மென்பொருள் பொருட்கள் உள்ளிட்ட பிற மின்னணு ஆய்வுப் பொருட்கள் மாணவர்களுக்கு இலவசமாக அணுகக்கூடிய வகையில் கிடைக்கின்றன. ஒரு லட்சத்துக்கும் மேற்பட்ட தேசிய மற்றும் சர்வதேச பத்திரிகை சந்தாக்கள் உள்ளன. 

**கணினி ஆய்வகம்** 

இணைய வசதியுடன் கூடிய கண்ணி மையம் இங்கு   மாணவர்களுக்கு அமைக்கப்பட்டுள்ளது. இங்கு 800க்கும் மேற்பட்ட கணினிகள் அண்மைய வசதிகளுடன் உள்ளது 

**வகுப்பறை** 

இந்த கல்லூரியானது 1,50,000 சதுர மீட்டரைவிட கூடுதலான பரப்பளவில் கட்டிடங்களில், உலகத்தரம் வாய்ந்த ஆய்வகங்கள், பட்டறைகள், சி.என்.சி லேத் மற்றும் சி.என்.சி எந்திர மையம், உள் விளையாட்டு அரங்கம்,  தடகள வசதிகள் போன்றவை உள்ளன.   

## வசதிகள்
**விடுதிகள்** 

மாணவ, மாணவிகளுக்கு தனித்தனி விடுதிகள் உள்ளன. 

**தொழிலகங்களை பார்வையிடல்** 

இக்கல்வி நிறுவனமானது தொழில் நிறுவனங்களை பார்வையிட ஏற்பாடு செய்கிறது. 

**போக்குவரத்து** 

மாணவர்கள் மற்றும் ஊழியர்கள் தங்கள் வீட்டிலிருந்து கல்லூரியை வந்தடைய ஏதுவாக முக்கிய இடங்களிலிலிருந்து பேருந்துகள் இயக்கப்படுகின்றன. 

## வேலை வாய்ப்பு பிரிவு
படிப்பு முடிந்ததும் மாணவர்களுக்கு வேலை வாய்ப்பு வழங்கும் நோக்கில், கல்லூரியானது வேலைவாய்ப்பு பிரிவை ஏற்படுத்தியுள்ளது. 

## வெளி இணைப்புகள்

* 
பகுப்பு:கோயம்புத்தூரிலுள்ள பொறியியல் கல்லூரிகள்
மிசல் மயோர்

**மிசல் மயோர்** (*Michel G.E. Mayor*, பிறப்பு: 12 சனவரி 1942) சுவிட்சர்லாந்தைச் சேர்ந்த விண்ணிய இயற்பியலாளர். இவர் செனீவா பல்கலைக்கழகத்தில் பேராசிரியராக இருந்து ஓய்வு பெற்றவர். இவர் 2007 இல் பணி ஓய்வு பெற்றார் என்றாலும் செனீவா வான்காணகத்தில் ஆய்வாளராக உள்ளார். 2019 ஆம் ஆண்டிற்கான இயற்பியல் நோபல் பரிசு சேம்சு பீபிள்சு (1/2 பரிசுத்தொகை), திதியே கெலோ (1/4 பரிசுத்தொகை) ஆகியோருடன் சேர்ந்து இவருக்கு வழங்கப்பட்டது. 2010 ஆம் ஆண்டில் விக்டர் அம்பார்ட்ஃசுமியன் அனைத்துலக பரிசை வென்றார்.. பின்னர் இவருக்கு 2015 இல் கியோட்டோ பரிசு அளிக்கப்பெற்றது.

51 பெகாசசு என்னும் விண்மீன் கூட்டத்தின் அருகே உள்ள ஒரு விண்மீனைச் சுற்றி ஒரு கோள் சுற்றி வருவதை திதியே கெலோ என்பாருடன் சேர்ந்து 1995 இல் முதன்முதலாகக் கண்டுபிடித்ததற்காக, இவருக்கு 2019 ஆம் ஆண்டிற்கான இயற்பியல் பரிசு வழங்கபெற்றது.

மயோர் இலசான் பல்கலைக்கழகத்தில் பயின்று அறிவியலில் முதுநிலை பட்டத்தை 1966 இலும் செனீவாவில் வானியலில் முனைவர் பட்டத்தை 1971 இலும் பெற்றார். பின்னர் ஆய்வுக்கான நெடிய விடுப்பில் வட சிலி நாட்டில் இருக்கும் ஐரோப்பிய தென் வான்காணகத்திலும் அவாயி பல்கலைக்கழகத்திலும் சென்று ஆய்வு செய்தார்..

## மேற்கோள்கள்

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:சுவிட்சர்லாந்து வானியலாளர்கள்
பகுப்பு:சுவிட்சர்லாந்து இயற்பியலாளர்கள்
பகுப்பு:புறக்கோள் கண்டுபிடிப்பாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற சுவிட்சர்லாந்து நபர்கள்
நெய்வேலி வானூர்தி நிலையம்

கடந்த 2016-ஆம் ஆண்டு அக்டோபர் 21-ஆம் தேதி வெளியிடப்பட்ட தேசிய சிவில் விமான போக்குவரத்து கொள்கையின் அடிப்படையில், பயன்பாட்டில் இல்லாத விமான நிலையங்களை புனரமைத்து மீண்டும் சேவை வழங்க மத்திய அரசு முடிவு செய்தது.

இதற்கான புரிந்துணர்வு ஒப்பந்தம் மத்திய அரசுக்கும், தமிழக அரசுக்கும் இடையே உருவாக்கப்பட்டுள்ளது. இதன் அடிப்படையில் நெய்வேலியில் என்.எல்.சி., இந்தியா நிறுவனத்தின் கட்டுப்பாட்டில் இருக்கும் விமான தளம் புனரமைக்கப்பட்டு தற்போது பயன்பாட்டிற்கு வந்துள்ளது.

இந்த விமான நிலையத்தின் பாதுகாப்பு பணிகளில் கூடுதல் மத்திய தொழிலக பாதுகாப்பு படை வீரர்களை பணி அமர்த்த ஏற்பாடுகள் செய்யப்பட்டு வருகிறது. நெய்வேலியில் புனரமைக்கப்பட்ட விமான நிலையத்தில், மீண்டும் விமான போக்குவரத்து பணிகள் துவங்கியுள்ளது.

பகுப்பு:தமிழ்நாட்டு வானூர்தி நிலையங்கள்
மண்டா

**மண்டா** (**Manda**), இந்தியாவின் ஜம்மு காஷ்மீர் மாநிலத்தில் ஜம்மு மாவட்டத்தில் உள்ள சிந்துவெளி நாகரிக கால தொல்லியல் மேடு அமைந்த கிராமம் ஆகும்.

இந்தியத் தொல்லியல் ஆய்வகம் 1976-77 ஆண்டுகளில் மன்டா கிராமத்தின் தொல்லியல் மேட்டை அகழாாய்வு செய்த போது சிந்துவெளி நாகரீகக் கால தொல்பொருட்கள் கிடைத்தது.

## அகழ்வாய்வு
மண்டா தொல்லியல் மேட்டை அகழ்வாய்வு செய்த போது, மூன்று கால கட்ட நாகரீகங்களின் தொல்பொருட்கள் கிடைத்தது. குசான் பேரரசிற்குப் பின்னர் இத்தொல்லியல் களம் சிதிலமடைந்ததது.

## வரலாற்று முக்கியத்துவம்
பிர் பாஞ்சல் மலைத்தொடரின் அடிவாரத்தில் பாயும் செனாப் ஆற்றின் கரையில் அமைந்த மாண்டா கிராமம், ஜம்மு நகரத்திற்கு வடமேற்கே 28 கி.மீ. தொலைவில் உள்ளது. மன்டா கிராமத்தின் அகழ்வாய்வு மூலம் கிடைத்த  தொல்லியல் எச்சங்களைக் கொண்டு இக்கிராமம் சிந்துவெளி நாகரீகத்தின் வடக்கில் அமைந்த பகுதி என அறிய முடிகிறது.

## தொல்பொருட்கள்
மண்டா தொல்லியல் களத்தில் கிடைத்த முந்தைய அரப்பா நாகரிகக் காலத்திய தொல்பொருட்களில் குடுவைகள், தட்டுகள், கோப்பைகள், சுடுமண் வளையல்கள், படிவுப் பாறை ஆயுதங்கள், செப்புப் பாத்திரங்கள் உள்ளிட்ட சிவப்பு மட்பாண்டங்கள் கிடைத்துள்ளது. இங்கு முதிர்ந்த அரப்பா காலத்திய சிந்துவெளி எழுத்துக்கள் கூடிய மட்பாண்டங்கள் மற்றும் முடிவுறாத முத்திரை ஒன்று கிடைத்துள்ளது.

## இதனையும் காண்க
* சிந்துவெளி நாகரிகம்
* சிந்துவெளி நாகரிகத்தின் தொல்லியல் களங்கள்
## மேற்கோள்கள்

## வெளி இணைப்புகள்
* மாண்டா தொல்லியல் களத்தின் வரைபடம்

பகுப்பு:ஜம்மு மாவட்டம்
பகுப்பு:இந்தியத் தொல்லியற்களங்கள்
பகுப்பு:சிந்துவெளி நாகரிகம்
பகுப்பு:பண்டைய நகரங்கள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
ரைசோபியம்

***ரைசோபியம்*** (Rhizobium) என்பது மண்ணில் நைட்ரசன் நிலைப்படுத்துதலில் ஈடுபடக்கூடிய ஒரு பாக்டீரியா பேரினம் ஆகும். இருபுற வெடிக்கனி தாவரங்களில் அவற்றின் வேர்முண்டுகளில் அவற்றின் உள்ளுறைக் கூட்டுயிராக இருந்து நைட்ரசன் நிலைப்படுத்துதலில் ஈடுபடுகிறது. இவ்வகை பாக்டீரியாக்கள் வேர்முண்டுகளில் இருந்து கொண்டு நைட்ரோசெனேசு என்ற நொதியின் உதவியுடன் வளிமண்டல நைட்ரசனை அமோனியாவாக மாற்றி பின்னர் குளூட்டமின் அல்லது யூரைடுகள் போன்ற கரிம நைட்ரசன் சேர்மங்களாக மாற்றி தாவரங்களுக்கு வழங்குகின்றன. மாற்றாக, தாவரமானது, ஒளிச்சேர்க்கையின் மூலம் தயாரிக்கப்பட்ட கரிமச்சேர்மங்களை பாக்டீரியாக்களுக்குத் தருகிறது.  
## மேற்கோள்கள்

பகுப்பு:பாக்டீரியாக்கள்
திதியே கெலோ

**திதியே கெலோ** (Didier Queloz) (பிறப்பு பிப்ரவரி 23, 1966) சுவிட்சர்லாந்தைச் சேர்ந்த வானவியலாளர். இவர் செனீவா பல்கலைக்கழகத்திலும் கேம்பிரிட்சு பல்கலைக்கழகத்திலும் பேராசிரியராக உள்ளார்.. திரினிட்டிக் கல்லூரியில் சிறப்புப்பேராளராகவும் உள்ளார். இவர் 2019 ஆம் ஆண்டிற்கான இயற்பியல் நோபல் பரிசை சேம்சு பீபிள்சு, மிசல் மயோர் ஆகியோருடன் இணைந்து வென்றுள்ளார். இவரின் பரிசுத் தொகை 1/4 பங்கு..

1995 ஆம் ஆண்டு கெலோ செனீவா பல்கலைக்கழகத்தில் முனைவர்ப்பட்ட தகுதியாளராக இருந்த பொழுது இவருடைய ஆய்வு நெறியாளர் மிசல் மயோர் அவருடன் சேர்ந்து கதிரவ மண்டலத்துக்கு வெளியே பெகாசசு என்னும் விண்மீன் கூட்டத்தில் உள்ள ஒரு விண்மீனைச் சுற்றிவரும் ஒரு புறக்கோள் (exoplanet) ஒன்றை முதன்முதலாகக் கண்டுபிடித்தார்.. இக்கண்டுபிடிப்புக்காக இவருக்கும் இவரின் அன்றைய ஆய்வு நெறியாளர் மிசல் மயோர் அவர்களுக்கும் 2019 ஆம் ஆண்டிற்கான இயற்பியல் நோபல பரிசின் சரி பாதி வழங்கப்பெற்றது. 2019 ஆம் ஆண்டிற்கான நோபல் பரிசின் முதற்பாதி பரிசை சேம்சு பீபிள்சு வென்றார்.

## அடிக்குறிப்புகளும் மேற்கோள்களும்

## வெளி இணைப்புகள்
* "SAO/NASA Astrophysics Data System (ADS)", query for Didier Queloz. Includes 200 abstracts with Queloz listed as an author or co-author a/o February 23, 2017.

பகுப்பு:வாழும் மக்கள்
பகுப்பு:புறக்கோள் கண்டுபிடிப்பாளர்கள்
கற்பகம் பொறியியல் கல்லூரி

**கற்பகம் பொறியியல் கல்லூரி** (*Karpagam College of Engineering*) என்பது 2000 ஆம் ஆண்டில் கற்பகம் அறக்கட்டளையால் நிறுவப்பட்ட ஒரு தன்னாட்சி கல்வி நிறுவனம் ஆகும். இந்த கல்லூரி கற்பகம் கல்வி நிறுவனங்களில் ஒன்றாகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது மற்றும் அகில இந்திய தொழில்நுட்பக் குழுவால் அங்கீகரிக்கப்பட்டுள்ளது.     மேலும் இது என்.பி.ஏ, டிசிஎஸ், மைக்ரோசாப்ட், விப்ரோ ஆகியவற்றால் அங்கீகாரம் பெற்றது. இக்கல்லூரியில் ஒன்பது இளநிலை படிப்புகளும், ஐந்து முதுநிலை படிப்புகளும் வழங்கப்படுகின்றன. 

## வரலாறு
கற்பகம் அறக்கட்டளையை 1989 இல் புகழ்பெற்ற தொழிலதிபர் டாக்டர் ஆர். வசந்த குமார் நிறுவினார். முதலில் இந்த அறக்கட்டளை 1995 ஆம் ஆண்டில் கற்பகம் கலை மற்றும் அறிவியல் கல்லூரியை நிறுவியது. பின்னர் 1998 இல் கற்பகம் பலதொழில்நுட்பக் கல்லூரியை நிறுவியது. பின்னர் 2000 இல் கற்பகம் பொறியியல் கல்லூரி தொடங்கப்பட்டது. 

கற்பகம் பொறியியல் கல்லூரி 2007-2008 கல்வியாண்டில் அண்ணா பல்கலைக்கழகத்தால் தன்னாட்சி அந்தஸ்து  வழங்கப்பட்டது. 

## இருப்பிடம்
10.8801 ° N, 77.0224 ° E. 

இந்த வளாகமானது கோயமுத்தூரிலிருந்து 26 கிலோமீட்டர் தொலைவில், மயிலேறிப்பாளையம் கிராமம், ஒத்தக்கல் மண்டபம் அஞ்சல் &nbsp; 641032 என்ற பகுதியியல் உள்ளது. 

## கல்வி

### வழங்கப்படும் பாடங்கள்

#### இளநிலை பாடங்கள்

* பி.இ. இயந்திரப் பொறியியல் 
* பி.இ. ஊர்திப் பொறியியல் 
* பி.இ. குடிசார் பொறியியல் 
* பி.இ. கணினி அறிவியல் மற்றும் பொறியியல் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின்னணு மற்றும் தொலைத்தொடர்பு பொறியியல் 
* பி.இ. மின் மற்றும் மின்னணு பொறியியல் 
* பி.இ. கணினி அறிவியல் மற்றும் பொறியியல் (இணைய பாதுகாப்பு அல்லது சைபர் பாதுகாப்பு)
* பி.இ. மின்னணுவியல் மற்றும் கருவி பொறியியல் 
* பி.டெக் தகவல் தொழில்நுட்பம் 

#### முதுநிலை படிப்புகள்

* எம்பிஏ - முதுநிலை வணிக மேலாண்மை 
* எம்.சி.ஏ - முதுநிலை கணினி பயன்பாடு 
* எம்.இ. தொடர்பியல் அமைப்புகள் 
* எம்.இ. பேரளவு ஒருங்கிணைச் சுற்று வடிவமைப்பு 
* எம்.இ. இயந்திரப் பொறியியல் 

## வெளி இணைப்புகள்

* kce அதிகாரப்பூர்வ வலைத்தளம் 
* KCE மாணவர் வலைத்தளம் 
பகுப்பு:கோயம்புத்தூரிலுள்ள பொறியியல் கல்லூரிகள்
கற்பகம் தொழில்நுட்பக் கல்வி நிறுவனம், கோயமுத்தூர்

**கற்பகம் தொழில்நுட்பக் கல்வி நிறுவனம்**  (*Karpagam Institute of Technology, Coimbatore*) என்பது கற்பகம் கல்வி நிறுவனங்களில் ஒன்றாகும். இது  அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது மற்றும் அண்ணா பல்கலைக்கழகத்துடன் இணைக்கப்பட்டுள்ளது,   இது கோயம்புத்தூர், போடிபாளையம், எல் அண்ட் டி புறவழிச் சாலைக்கு அருகில் அமைந்துள்ளது. 

## கல்வி

### வழங்கப்படும் படிப்புகள்

#### இளநிலை படிப்புகள்

* பி.இ. இயந்திரப் பொறியியல் 
* பி.இ. கணினி அறிவியல் மற்றும் பொறியியல் 
* பி.இ. மின்னணுவியல் மற்றும் தொடர்பு பொறியியல் 
* பி.இ. மின் மற்றும் மின்னணு பொறியியல் 
* பி.டெக் தகவல் தொழில்நுட்பம் 

## உள்கட்டமைப்பு
இந்த நிறுவனமானது மாணவர்கள் படிப்புகளில் சிறந்து விளங்குவதற்கான அமைதியான சூழ்நிலையையில் அமைந்துள்ளது. 

* மாணவர் விடுதி 
* உடற்பயிற்சி மையம் 
* வைஃபை வளாகம் 
*  ஆய்வகங்கள் 
* போக்குவரத்து 
* மைய நூலகம் 
*  கருத்தரங்கு அரங்குகள் 

## குறிப்புகள்

பகுப்பு:கோயம்புத்தூரிலுள்ள பொறியியல் கல்லூரிகள்
பகுப்பு:Coordinates on Wikidata
அம்பலப்புழா கிருஷ்ணர் கோயில்

**அம்பலப்புழா ஸ்ரீ கிருஷ்ணர் கோயில்** (Ambalappuzha Sri Krishna Temple) என்பது இந்தியாவின், கேரளத்தின், ஆலப்புழா மாவட்டத்தின், அம்பலப்புழாவில் உள்ள ஒரு இந்து கோவிலாகும்.

அம்பலப்புழா ஸ்ரீ கிருஷ்ணர் கோயிலானது கி.பி 17 ஆம் நூற்றாண்டில் உள்ளூர் ஆட்சியாளரான செம்பகாசேரி பூராடம் திருனாள்-தேவநாராயணன் தம்புரனால் கட்டப்பட்டதாக நம்பப்படுகிறது.

அம்பலபுழாவில் கோயிலில் உள்ள கிருஷ்ணரின் சிலையானது விஷ்ணுவின் பார்த்தசார்தி வடிவத்தை ஒத்துள்ளது. வலது கையில் சவுக்கையும், இடது கையில்  சங்கையும் வைத்திருப்பதாக உள்ளது. 1789 இல் திப்பு சுல்தானின் படையெடுப்பின்போது, குருவாயூர் கோயிலின் கிருஷ்ணர் சிலையானது கொண்டுவரப்பட்டு 12 ஆண்டுகள்  அம்பலப்புழா கோவிலில் பாதுகாப்பாக வைக்கப்பட்டிருந்தது.

இக்கோயிலில் பிரசாதமாக அரிசி, பால் போன்றவற்றால் ஆன *[[பாயசம்|பால்பாயாசம்]]*, அளிக்கப்படுகிறது. மேலும் இக்கோயில் பிரசாதத்தை குருவாயூரப்பன் தினமும் வந்து ஏற்றுக்கொள்கிறார் என்று நம்பப்படுகிறது.

## விழாக்கள்
அம்பலப்புழா கோயில் திருவிழாவானது கி.பி பதினைந்தாம் நூற்றாண்டில் துவக்கப்பட்டது. இந்த காலக்கட்டத்தில், திருவிதாங்கூரின் ஒரு பகுதி செம்பகாசேரி தேவநாராயண வம்சத்தால் ஆளப்பட்டது. இந்த வம்சத்தின் ஆட்சியாளர்கள் மிகுந்த பக்தி மிக்கவர்களாக இருந்தனர். இவர்கள் கரிங்குளம் கோயிலில் இருந்து அம்பம்புலபுழா ஸ்ரீ கிருஷ்ணர்  கோவிலுக்கு கிருஷ்ணரின் சிலையை கொண்டு வர வேண்டும் என்று முடிவு செய்தனர். கிருஷ்ணரின் இந்த சிலை கொண்டுவரப்பட்டதை நினைவுகூரும்வகையில் நடத்தப்படும்,  சம்பகுளம் மூலம் நீர் திருவிழா என்று குறிப்பிடப்படும் அம்பலப்புழா கோயில் திருவிழா உருவானது. இந்த விழா ஒவ்வொரு ஆண்டும் மலையாள ஆண்டின் மிதுனம் மாதத்தின் மூல நாளில் நடத்தப்படுகிறது. ஆரட்டு திருவிழா மார்ச்-ஏப்ரல் மாதங்களில் திருவோணம் நாளில் நடைபெறுகிறது.

## வெளி இணைப்புகள்
* அம்பலபுழா கோயில் பற்றிய உண்மைகள் 
* புத்தகத்திலிருந்து அம்பலபுழா கோயில்: ''கேரளாவின் கோயில்கள் மற்றும் புனைவுகள்'' 
* கூகிள் மேப்ஸில் உள்ள அம்பலப்புழா கோயில்

## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள கிருஷ்ணர் கோயில்கள்
வெக்கை (புதினம்)

**வெக்கை (புதினம்)** எழுத்தாளர் பூமணி அவர்களால் எழுதப்பட்ட தமிழ்ப்புதினம் ஆகும். இந்தப் புதினம் 1982 ஆம் ஆண்டு எழுதப்பட்டது ஆகும். பூமணி 2014 ஆம் ஆண்டில் எழுதிய அஞ்ஞாடி என்ற புதினத்திற்காக சாகித்ய அகாடமி விருதினைப் பெற்றவர் ஆவார். வெக்கை சாதிய ஆதிக்கத்தின் தாக்கத்தைப் பற்றிய ஒரு அனுபவமாக இருக்கிறது.

கதையில் சிதம்பரம், சானகி என்ற இரு கதாபாத்திரங்கள் மட்டுமே பெயரைத் தாங்கி வருபவை ஆகும். இதர பாத்திரங்கள் உறவு முறைகளான அண்ணன், அய்யா, ஆத்தா, மாமா, அத்தை போன்றவற்றாலேயே அடையாளப்படுத்தப்படுகின்றன. எதிரியின் கையை வெட்ட நினைத்து, தவறுதலாக மார்பின் விலாவில் குத்தி சாகடித்துவிட்டு ஓடும் 15 வயது சிறுவனாகிய செலம்பரத்தின்(சிதம்பரம்) பிம்பத்துடன் நாவல் தொடங்குகிறது. ஒருவார கால இடைவெளியில் நீதிமன்றத்தில் சரணடைவதற்கு முன்பு தனது தந்தையுடன் தலைமறைவாக எங்கெல்லாம் சென்று பதுங்கி வாழ்கிறான் என்பதுதான் கதை.

இக்கதையை அடிப்படையாகக் கொண்டு வெற்றிமாறன் இயக்கத்தில் அசுரன் என்ற திரைப்படம் உருவாக்கப்பட்டது. 1982 ஆம் ஆண்டு எழுதப்பட்ட இந்த தமிழ்ப்புதினத்தைக் காலச்சுவடு மற்றும் டிஸ்கவரி புக் பேலஸ் பதிப்பகங்கள் புத்தகமாக வெளியிட்டுள்ளன.

## மேற்கோள்கள்

பகுப்பு:1982 தமிழ் நூல்கள்
சுக்கூர் மாவட்டம்

**சுக்கூர் மாவட்டம்** (**Sukkur district**) (), (), 
பாகிஸ்தான் நாட்டின் சிந்து மாகாணத்தில் உள்ளது. இதன் நிர்வாகத் தலைமையிட நகரம் சுக்கூர் ஆகும். இம்மாவட்டம் 5 வருவாய் வட்டங்களைக் கொண்டுள்ளது.

சுக்கூர் மாவட்டத்தின் பகுதிகளைக் கொண்டு 1977-இல் சிகார்பூர் மாவட்டமும், 1993-இல் கோத்கி மாவட்டமும் புதிதாக நிறுவப்பட்டது.

இம்மாவட்டத்தில் சிந்துவெளி நாகரிகம் தொடர்பான லெக்கூஞ்சதாரோ எனும் தொல்லியல் மேடு உள்ளது. 
## மாவட்ட நிர்வாகம்

## மக்கள்தொகை பரம்பல்
2017 பாகிஸ்தான் மக்கள்தொகை கணக்கெடுப்புப்படி, 5,216 சதுர கிலோ மீட்டர் பரப்பளவு கொண்ட சுக்கூர் மாவட்டத்தின் மக்கள்தொகை 14,87,903 ஆகும்.  அதில் ஆண்கள் 7,76,259, பெண்கள் 7,11,587, திருநங்கைகள் 57 ஆகவுள்ளனர். மக்கள்தொகையில் 48.398% நகர்புறங்களில் வாழ்கின்றனர்.

 
சுக்கூர் மாவட்டத்தில் 96% இசுலாமியர்களும், 3.28% இந்துக்களும், 0.51% கிறித்தவர்களும், மற்றவர்கள் 0.18% வாழ்கின்றனர். சுக்கூர் மாவட்ட மக்களில் 74.07% சிந்தி மொழியும், 13.82% உருது மொழியும், 6.63% பஞ்சாபி மொழியும், 1.47% பலூச்சி மொழியும், 0.99% சராய்கி மொழியும், பிற மொழி பேசுவோர் 1.49% ஆகவுள்ளனர்.

## மேற்கோள்கள்

## உசாத்துணை
*

பகுப்பு:சிந்து மாகாணம் 

பகுப்பு:சிந்து மாகாணத்தின் மாவட்டங்கள்
பகுப்பு:பாக்கித்தானின் மாவட்டங்கள்
கருமாடிக்குட்டன்

thumb|கருமாடிக்குட்டன்
**கருமாடிக்குட்டன்** (     ) என்பது ஆலப்புழாவுக்கு அருகிலுள்ள கருமாடியில் காணப்படும் புத்தர் சிலையின் செல்லப் பெயர். இந்தப் பெயருக்கு *கருமாடியைச் சேர்ந்த சிறுவன்* என்று பொருள். இச்சிலையானது 3 அடி உயரம் கொண்டதாக கொண்ட, கருப்பு கிரானைட் கல்லால் செய்யப்பட்டுள்ளது.  இச்சிலை 9 முதல் 14 நூற்றாண்டு கால பழமையானது என்று நம்பப்படுகிறது. இச்சிலை அருகிலுள்ள நீரோடையில் "கருமடித் தோடு" என்ற பெயரில் பல நூற்றாண்டுகளாக கேட்பாரற்று கிடந்தது.  1930 களில், காலனித்துவ பிரித்தானிய பொறியியலாளரான சர் ராபர்ட் பிரிஸ்டோ இச்சிலையை கண்டறிந்து  இதைப் பாதுகாக்க தகுந்த நடவடிக்கை எடுத்தார். தற்போது இந்தச் சிலை கேரள மாநில அரசின் பாதுகாப்பில் உள்ளது. சிலையின் இடது பகுதி இல்லை. இந்த சிலையின் சிதைவுக்கு காரணம் வரலாற்று விவாதத்திற்கு உட்பட்டதாக  உள்ளது.

தலாய் லாமா 1965 இல் கருமாடிக்கு விஜயம் செய்துள்ளார்.  
இடது|thumb|கருமாடிக்குட்டன் தூபி

## குறிப்புகள்

பகுப்பு:கேரள வரலாறு
பகுப்பு:புத்தர் சிலைகள்
கே. பி. ஆர். பொறியியல் மற்றும் தொழில்நுட்பக் கல்வி நிறுவனம்

**கே. பி. ஆர். பொறியியல் மற்றும் தொழில்நுட்பக் கல்வி நிறுவனம்** (KPR Institute of Engineering and Technology)
*2009 ஆம் ஆண்டு, இந்தியாவின் தமிழ்நாட்டின், கோயம்புத்தூர், அரசூரில் கே.பி.ஆர். அறக்கட்டளையால் நிறுவப்பட்ட ஒரு பொறியியல் கல்லூரி ஆகும். இக்கல்லூரி புது தில்லியின் அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்நிறுவனம் "ஏ" தரத்துடன் NAAC  ஆல் அங்கீகரிக்கப்பட்டுள்ளது. மேலும் இங்கு வழங்கப்படும் படிப்புகள் தேசிய அங்கீகார வாரியத்தால் (NBA) அங்கீகரிக்கப்படுகின்றன. இங்கு இளநிலை மற்றும் முதுநிலைப் பட்டப் படிப்புகள் வழங்கப்படுகின்றன.

## கல்வி
### இளநிலைப் படிப்புகள்
* பி.இ. - குடிசார் பொறியியல் 
* பி.இ. - கணினி அறிவியல் மற்றும் பொறியியல் 
* பி.இ. - மின் மற்றும் மின்னணுவியல் பொறியியல் 
* பி.இ. - மின்னணு மற்றும் தொடர்பியல் பொறியியல் 
* பி.இ. - இயந்திரப் பொறியியல் 
* பி.இ. - உயிர்மருத்துவப் பொறியியல் 
* பி.டெக். - செயற்கை நுண்ணறிவு மற்றும் தரவு அறிவியல் 
* பி.டெக். - வேதிப் பொறியியல்
### முதுநிலை
* எம்.இ. - கேட் (CAD) / கேம் (CAM) 
* எம்.இ. - கணினி அறிவியல் மற்றும் பொறியியல் 
* எம்.இ. - பேரளவு ஒருங்கிணைச் சுற்று வடிவமைப்பு 
* எம்.இ. - கட்டமைப்புப் பொறியியல்.

## குறிப்புகள்

## வெளி இணைப்புகள்

* https://www.kpriet.ac.in



பகுப்பு:கோயம்புத்தூரிலுள்ள பொறியியல் கல்லூரிகள்